ddrg/super_eurlex huggingface dataset:
Nolīgums vēstuļu apmaiņas formā par grozījumiem pielikumos Eiropas Kopienas un Amerikas Savienoto Valstu nolīgumam par sanitārajiem pasākumiem, kas veicami, lai aizsargātu sabiedrības un dzīvnieku veselību attiecībā uz tirdzniecību ar dzīviem dzīvniekiem un dzīvnieku izcelsmes produktiem



Official Journal L 137 , 31/05/2005 P. 0033 - 0047



Nolīgums vēstuļu apmaiņas formā par grozījumiem pielikumos Eiropas Kopienas un Amerikas Savienoto Valstu nolīgumam par sanitārajiem pasākumiem, kas veicami, lai aizsargātu sabiedrības un dzīvnieku veselību attiecībā uz tirdzniecību ar dzīviem dzīvniekiem un dzīvnieku izcelsmes produktiem A. Vēstule no Eiropas Kopienas Briselē, 2004. gada 7. oktobrī Kungs, atsaucoties uz Eiropas Kopienas un Amerikas Savienoto Valstu nolīgumu par sanitārajiem pasākumiem, kas veicami, lai aizsargātu sabiedrības un dzīvnieku veselību attiecībā uz tirdzniecību ar dzīviem dzīvniekiem un dzīvnieku izcelsmes produktiem, man ir gods ierosināt nolīguma pielikumus grozīt šādi: kā ieteikusi Apvienotā pārvaldības komiteja, kas izveidota saskaņā ar nolīguma 14. panta 1. punktu, aizstāt nolīguma V pielikuma 6. punkta un 1. zemsvītras piezīmes tekstus ar šīs vēstules A papildinājuma tekstu un aizstāt nolīguma VI pielikuma tekstu ar šīs vēstules B papildinājuma tekstu. Es būšu pateicīgs, ja apliecināsiet, ka Amerikas Savienotās Valstis piekrīt šādi grozīt nolīguma V pielikuma 6. punktu, 1. zemsvītras piezīmi un VI pielikumu. Lūdzu pieņemiet manus visdziļākās cieņas apliecinājumus. Vēstulei pievienots: A papildinājums, ar ko aizstājams nolīguma V pielikuma 6. punkts un 1. zemsvītras piezīme, un B papildinājums, ar ko aizstājams nolīguma VI pielikums. [1] Eiropas Kopienas vārdā — Jaana Husu-Kallio B. Vēstule no Amerikas Savienotajām Valstīm Briselē, 2005. gada 6. aprīlī Kungs, man ir gods atbildēt uz jūsu 2004. gada 7. oktobra vēstuli attiecībā uz ierosinātajiem grozījumiem A papildinājumā, ar ko aizstājams V pielikuma 6. punkts, 1. zemsvītras piezīme, un B papildinājumā, ar ko aizstājams VI pielikums Eiropas Kopienas un Amerikas Savienoto Valstu 1999. gada 20. jūlija nolīgumam par sanitārajiem pasākumiem, kas veicami, lai aizsargātu sabiedrības un dzīvnieku veselību attiecībā uz tirdzniecību ar dzīviem dzīvniekiem un dzīvnieku izcelsmes produktiem. Saistībā ar to man ir gods apliecināt, ka Amerikas Savienotajām Valstīm ir pieņemami ierosinātie grozījumi, ko ieteikusi Apvienotā pārvaldības komiteja, kas izveidota saskaņā ar nolīguma 14. panta 1. punktu; grozījumu kopija pievienota šai vēstulei. Lūdzu pieņemiet manus visdziļākās cieņas apliecinājumus. Vēstulei pievienots: A papildinājums, ar ko aizstājams nolīguma V pielikuma 6. punkts un 1. zemsvītras piezīme, un B papildinājums, ar ko aizstājams nolīguma VI pielikums. [2] Amerikas Savienoto Valstu kompetentās iestādes vārdā — Norval E. Francis [1] [2] --------------------------------------------------
Oficiālais Vēstnesis L 096 , 03/04/1985 Lpp. 0031 - 0031

Speciālizdevums somu valodā: Nodaļa 11 Sējums 11 Lpp. 0210

Speciālizdevums spāņu valodā: Nodaļa 03 Sējums 34 Lpp. 0100

Speciālizdevums zviedru valodā: Nodaļa 11 Sējums 11 Lpp. 0210

Speciālizdevums portugāļu valodā Nodaļa 03 Sējums 34 Lpp. 0100



Vēstuļu Apmaiņa, ar kuru pagarina Nolīgumu attiecībā uz Eiropas Ekonomikas kopienas un Rumānijas Sociālistiskās Republikas Nolīguma par aitu gaļas un kazu gaļas tirdzniecību 2. noteikumu 1. vēstule Godātais kungs, Atsaucoties uz 1981. gada 28. aprīlī parakstīto Rumānijas Sociālistiskas Republikas un Eiropas Ekonomikas kopienas Nolīgumu par aitu gaļas un kazu gaļas tirdzniecību un jo īpaši uz apspriešanos, kas veikta starp abām pusēm atbilstoši minētā nolīguma 14. noteikumam, man ir tas gods Jūs informēt par Nolīguma darbības laiku, ka Rumānijas Sociālistiskās Republikas valdība turpinās nodrošināt to, ka Rumānijas produkti tiek realizēti Kopienā tā, lai nenotiek nekādas izmaiņas tradicionālajā tirdzniecības modelī ar Franciju un Īriju. Konkrēti, Rumānijas kompetentās iestādes nodrošinās to, ka eksports uz Franciju un Īriju katru gadu nepārsniedz šādus daudzumus: - Francija: 144 tonnas, izteiktas kautsvarā, - Īrija: nulle. Es būtu pateicīgs saņemt Jūsu apstiprinājumu par šīs vēstules saņemšanu. Godātais kungs, lūdzu, pieņemiet manus visaugstākos cieņas apliecinājumus. Rumānijas SociālistiskāsRepublika svārdā 2. vēstule Godātais kungs, Man ir tas gods apstiprināt, ka saņemta jūsu vēstule ar šodienas datumu, kuras teksts ir šāds: "Atsaucoties uz 1981. gada 28. aprīlī parakstīto Rumānijas Sociālistiskas Republikas un Eiropas Ekonomikas kopienas Nolīgumu par aitu gaļas un kazu gaļas tirdzniecību un jo īpaši uz apspriešanos, kas veikta starp abām pusēm atbilstoši minētā nolīguma 14. noteikumam, man ir tas gods Jūs informēt par Nolīguma darbības laiku, ka Rumānijas Sociālistiskās Republikas valdība turpinās nodrošināt to, ka Rumānijas produkti tiek realizēti Kopienā tā, lai nenotiek nekādas izmaiņas tradicionālajā tirdzniecības modelī ar Franciju un Īriju. Konkrēti, Rumānijas kompetentās iestādes nodrošinās to, ka eksports uz Franciju un Īriju katru gadu nepārsniedz šādus daudzumus: - Francija: 144 tonnas, izteiktas kautsvarā, - Īrija: nulle. Es būtu pateicīgs saņemt Jūsu apstiprinājumu par šīs vēstules saņemšanu." Godātais kungs, lūdzu, pieņemiet manus visaugstākos cieņas apliecinājumus. Eiropas Kopienu Padomesvārdā --------------------------------------------------
LV Eiropas Savienības Oficiālais Vēstnesis L 238/9

Paziņojums par Visaptverošā ekonomikas un tirdzniecības nolīguma (CETA) starp Kanādu, no vienas puses, un Eiropas Savienību un tās dalībvalstīm, no otras puses, provizorisku piemērošanu

Visaptverošo ekonomikas un tirdzniecības nolīgumu (CETA) starp Kanādu, no vienas puses, un Eiropas Savienību un tās dalībvalstīm, no otras puses (1), ko parakstīja Briselē 2016. gada 30. oktobrī, provizoriski piemēro no 2017. gada 21. septembra, ievērojot nolīguma 30.7. panta 3. punktu. Saskaņā ar 1. panta 1. punktu Padomes 2016. gada 28. oktobra lēmumā par minētā nolīguma provizorisku piemērošanu, ES piemēro nolīgumu provizoriski, kamēr tiek pabeigtas procedūras tā noslēgšanai, ievērojot šādus punktus:

a) provizoriski piemēro tikai šādus nolīguma astotās nodaļas (Ieguldījumi) noteikumus un tikai tiktāl, ciktāl tie attiecas uz ārvalstu tiešajiem ieguldījumiem: — 8.1. līdz 8.8. pantu, — 8.13. pantu, — 8.15. pantu, izņemot tā 3. punktu, un — 8.16. pantu;

b) šādus nolīguma trīspadsmitās nodaļas (Finanšu pakalpojumi) noteikumus provizoriski nepiemēro, ciktāl tie attiecas uz portfeļieguldījumiem, ieguldījumu aizsardzību vai ieguldījumu strīdu izšķiršanu starp ieguldītājiem un valstīm: — 13.2. panta 3. un 4. punktu, — 13.3. un 13.4. pantu, — 13.9. pantu un — 13.21. pantu;

c) šādus nolīguma noteikumus provizoriski nepiemēro: — 20.12. pantu, — 27.3. un 27.4. pantu, ciktāl minētie panti piemērojami administratīvajai tiesvedībai, pārskatīšanai un pārsūdzēšanai dalībvalstu līmenī, — 28.7. panta 7. punktu;

d) provizoriski piemērojot nolīguma 22., 23. un 24. nodaļu, respektē kompetenču sadalījumu starp Savienību un dalībvalstīm.

(1) OV L 11, 14.1.2017., 23. lpp.
LV Eiropas Savienības Oficiālais Vēstnesis L 120/1

Informācija par to, ka ir parakstīts protokols Eiropas un Vidusjūras reģiona valstu Nolīgumam, ar ko izveido asociāciju starp Eiropas Kopienu un tās dalībvalstīm, no vienas puses, un Libānas Republiku, no otras puses, lai ņemtu vērā Čehijas Republikas, Igaunijas Republikas, Kipras Republikas, Ungārijas Republikas, Latvijas Republikas, Lietuvas Republikas, Maltas, Polijas Republikas, Slovēnijas Republikas un Slovākijas Republikas pievienošanos Eiropas Savienībai

Minētais protokols starp Eiropas Savienību un Libānas Republiku tika parakstīts Briselē 2015. gada 1. aprīlī.
LV Eiropas Savienības Oficiālais Vēstnesis L 31/1

Informācija par datumu, kad stājas spēkā Nolīgums vēstuļu apmaiņas veidā starp Eiropas Savienību, no vienas puses, un Izraēlas Valsti, no otras puses, ar kuru groza 1. un 2. protokola pielikumus Eiropas un Vidusjūras reģiona valstu nolīgumam, ar ko izveido Apvienību starp Eiropas Kopienām un to dalībvalstīm, no vienas puses, un Izraēlas Valsti, no otras puses

Minētais nolīgums starp Eiropas Savienību un Izraēlas Valsti, kas parakstīts 2012. gada 18. jūnijā Briselē, stāsies spēkā 2013. gada 1. februārī.
LV Eiropas Savienības Oficiālais Vēstnesis L 180/19

Piezīme par to, ka stājies spēkā Eiropas un Vidusjūras reģiona valstu Nolīgums, ar ko izveido asociāciju starp Eiropas Kopienu un tās dalībvalstīm, no vienas puses, un Libānas Republiku, no otras puses

Tā kā 2006. gada 14. februārī ir notikusi apmaiņa ar instrumentiem, paziņojot par to procedūru izpildi, kuras vajadzīgas, lai stātos spēkā 2002. gada 17. jūnijā Luksemburgā parakstītais Eiropas un Vidusjūras reģiona valstu Nolīgums, ar ko izveido asociāciju starp Eiropas Kopienu un tās dalībvalstīm, no vienas puses, un Libānas Republiku, no otras puses (1), Nolīgums ir stājies spēkā 2006. gada 1. aprīlī saskaņā ar tā 92. pantu.

(1) OV L 143, 30.5.2006., 2. lpp.
26.

mudina ES un AP valstis pastiprināt atbalstu vietējām iestādēm, lai nodrošinātu iedzīvotāju ilgtspējīgu līdzdalību un pārstāvību lēmumu pieņemšanas procesā karantīnas apstākļos, jo īpaši izmantojot tiešsaistes platformas un virtuālās konsultāciju metodes, izstrādājot iesaistīšanas stratēģiju un izmantojot atbilstošas dialoga metodes, uzrunājot visas ieinteresētās personas un sociālās grupas, īpaši uzklausot to viedokļus, atziņas un inovatīvas idejas; vienlaikus uzsver, ka ir svarīgi atturēties no vietējo iestāžu un to resursu izmantošanas pirms vēlēšanām un to laikā, lai izdarītu spiedienu uz pilsoņiem par labu pašreiz valdošajai partijai;
LV Eiropas Savienības Oficiālais Vēstnesis L 93/30

EEZ APVIENOTĀS KOMITEJAS LĒMUMS

Nr. 18/2015

(2015. gada 25. februāris),

ar ko groza EEZ līguma II pielikumu (Tehniskie noteikumi, standarti, testēšana un sertifikācija) [2016/506]

EEZ APVIENOTĀ KOMITEJA,

ņemot vērā Līgumu par Eiropas Ekonomikas zonu (“EEZ līgums”) un jo īpaši tā 98. pantu,

tā kā:

(1) EEZ līgumā jāiekļauj Padomes 2013. gada 13. maija Regula (ES) Nr. 518/2013, ar ko Eiropas Parlamenta un Padomes Regulu (EK) Nr. 1107/2009 pielāgo saistībā ar Horvātijas Republikas pievienošanos (1).

(2) Nolīgums par Horvātijas Republikas dalību Eiropas Ekonomikas zonā (2) (“2014. gada EEZ paplašināšanās nolīgums”), kas parakstīts Briselē 2014. gada 11. aprīlī, tā parakstītājiem ir piemērojams pagaidu kārtībā kopš 2014. gada 12. aprīļa, un tāpēc šo lēmumu piemēro pagaidu kārtībā, līdz stāsies spēkā 2014. gada EEZ paplašināšanās nolīgums.

(3) Tādēļ būtu attiecīgi jāgroza EEZ līguma II pielikums,

IR PIEŅĒMUSI ŠO LĒMUMU.

1. pants

EEZ līguma II pielikuma XV nodaļas 13. punktam (Eiropas Parlamenta un Padomes Regula (EK) Nr. 1107/2009) pievieno šādu ievilkumu:

“, kurā grozījumi izdarīti ar:

— 32013 R 0518: Padomes Regulu (ES) Nr. 518/2013 (2013. gada 13. maijs) (OV L 158, 10.6.2013., 72. lpp.).”

2. pants

Regulas (ES) Nr. 518/2013 teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.

3. pants

Šis lēmums stājas spēkā 2015. gada 26. februārī, ja ir iesniegti visi paziņojumi saskaņā ar EEZ līguma 103. panta 1. punktu (*), vai dienā, kad stājas spēkā EEZ Apvienotās komitejas 2014. gada 30. septembra Lēmums Nr. 203/2014 (3), vai dienā, kad stājas spēkā 2014. gada EEZ paplašināšanās nolīgums, atkarībā no tā, kurš no šiem datumiem ir vēlāks.

Kamēr nav stājies spēkā 2014. gada EEZ paplašināšanās nolīgums, šo lēmumu piemēro provizoriski no 2015. gada 26. februāra, ja ir iesniegti visi paziņojumi saskaņā ar EEZ līguma 103. panta 1. punktu, vai no dienas, kad stājas spēkā EEZ Apvienotās komitejas 2014. gada 30. septembra Lēmums Nr. 203/2014, atkarībā no tā, kurš datums ir vēlāk.

4. pants

Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.

Briselē, 2015. gada 25. februārī EEZ Apvienotās komitejas vārdā – priekšsēdētājs Gianluca GRIPPA

(1) OV L 158, 10.6.2013., 72. lpp.

(2) OV L 170, 11.6.2014., 5. lpp.

(*) Konstitucionālās prasības nav norādītas.

(3) OV L 202, 30.7.2015., 57. lpp.
LV Eiropas Savienības Oficiālais Vēstnesis L 321/70

ES UN GRUZIJAS ASOCIĀCIJAS PADOMES LĒMUMS Nr. 2/2014

(2014. gada 17. novembris)

par divu apakškomiteju izveidi [2015/2262]

ES UN GRUZIJAS ASOCIĀCIJAS PADOME,

ņemot vērā Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Gruziju, no otras puses (“nolīgums”) (1), un jo īpaši tā 409. pantu,

tā kā:

(1) Saskaņā ar nolīguma 431. pantu atsevišķas tā daļas no 2014. gada 1. septembra piemēro provizoriski.

(2) Saskaņā ar nolīguma 409. panta 2. punktu Asociācijas padome var nolemt izveidot jebkādu speciālu komiteju vai struktūru konkrētās jomās (ja tas nepieciešams nolīguma īstenošanai), kuras Asociācijas komitejai palīdz veikt tās pienākumus.

(3) Lai dotu iespēju rīkot ekspertu līmeņa diskusijas par galvenajām jomām, uz kurām attiecas nolīguma provizoriskā piemērošana, būtu jāizveido divas apakškomitejas.

(4) Pēc pušu vienošanās būtu jābūt iespējamam mainīt gan apakškomiteju sarakstu, gan atsevišķu apakškomiteju darbības jomu,

IR PIEŅĒMUSI ŠO LĒMUMU.

1. pants

Ar šo izveido pielikumā minētās apakškomitejas.

2. pants

Uz pielikumā uzskaitīto apakškomiteju reglamentu attiecas 16. pants Asociācijas komitejas un apakškomiteju reglamentā, kas pieņemts ar ES un Gruzijas Asociācijas padomes Lēmumu Nr. 1/2014.

3. pants

Pielikumā iekļauto apakškomiteju sarakstu un atsevišķu pielikumā iekļauto apakškomiteju darbības jomu var mainīt pēc pušu vienošanās.

4. pants

Šis lēmums stājas spēkā tā pieņemšanas dienā.

Briselē, 2014. gada 17. novembrī Asociācijas padomes vārdā – priekšsēdētāja F. MOGHERINI

(1) OV L 261, 30.8.2014., 4. lpp.
“8.d

a) EBTA valstis no 2014. gada 1. janvāra piedalās darbībās, kas var izrietēt no šāda Savienības akta: — 32014 R 0377: Eiropas Parlamenta un Padomes 2014. gada 3. aprīļa Regula (ES) Nr. 377/2014, ar ko izveido programmu Copernicus un atceļ Regulu (ES) Nr. 911/2010 (OV L 122, 24.4.2014., 44. lpp.); b) EBTA valstis sniedz finansiālu ieguldījumu a) apakšpunktā minētajās darbības saskaņā ar līguma 82. panta 1. punkta a) apakšpunktu un 32. protokolu; c) izmaksas par darbībām, kuru īstenošana sākas pēc 2014. gada 1. janvāra, var tikt uzskatītas par attiecināmām no darbības sākuma atbilstoši konkrētajam dotāciju nolīgumam vai dotāciju lēmumam, ja EEZ Apvienotās komitejas 2014. gada 13. novembra Lēmums Nr. 249/2014 stājas spēkā pirms darbības beigām; d) EBTA valstis pilnībā, taču bez balsstiesībām piedalās visās Savienības komitejās, kuras palīdz Eiropas Komisijai pārvaldīt, izstrādāt un īstenot a) apakšpunktā minētās darbības; e) Šis punkts neattiecas uz Norvēģiju un Lihtenšteinu.”
(1)

Ar 3. protokola 15. panta 7. punktu Eiropas un Vidusjūras reģiona valstu Pagaidu asociācijas nolīgumā par tirdzniecību un sadarbību starp Eiropas Kopienu, no vienas puses, un Palestīnas atbrīvošanas organizāciju (PAO) Jordānas Rietumkrasta un Gazas joslas Palestīniešu pārvaldes vajadzībām, no otras puses (1) (“nolīgums”), kurā grozījumi izdarīti ar ES un PAO Apvienotās komitejas 2009. gada 24. jūnija Lēmumu Nr. 1/2009 (2), ar konkrētiem nosacījumiem līdz 2009. gada 31. decembrim ir atļauta muitas nodokļu vai līdzvērtīgu nodevu atmaksa vai daļējs atbrīvojums no tiem.
2)

pēc 40. punkta (Komisijas Regula (ES) Nr. 774/2010) pievieno šādu punktu: “41. 32009 L 0028: Eiropas Parlamenta un Padomes 2009. gada 23. aprīļa Direktīva 2009/28/EK par atjaunojamo energoresursu izmantošanas veicināšanu un ar ko groza un sekojoši atceļ Direktīvas 2001/77/EK un 2003/30/EK (OV L 140, 5.6.2009., 16. lpp.). Direktīvas noteikumus šā Līguma vajadzībām pielāgo šādi: a) direktīva neattiecas uz Lihtenšteinu; b) direktīvas 3. panta 1. punkta otrais teikums neattiecas uz EBTA valstīm; c) direktīvas 4. panta 2. punktam pievieno šādu tekstu: “Norvēģija un Islande ne vēlāk kā sešus mēnešus pēc tam, kad stājies spēkā EEZ Apvienotās komitejas Lēmums Nr. […] par Direktīvas 2009/28/EK iekļaušanu Līgumā, informē EBTA Uzraudzības iestādi par saviem valsts rīcības plāniem atjaunojamo energoresursu jomā.”; d) direktīvas 22. panta 1. punktam pievieno šādu tekstu: “Norvēģija un Islande līdz 2013. gada 31. decembrim un pēc tam reizi divos gados iesniedz ziņojumu par tādas enerģijas, ko iegūst no atjaunojamajiem energoresursiem, veicināšanas un izmantošanas progresu. Piektais ziņojums, kas iesniedzams līdz 2021. gada 31. decembrim, ir pēdējais obligātais ziņojums.”; e) direktīvas I pielikuma A punktam pievieno šādu tekstu: “No atjaunojamajiem energoresursiem saražotas enerģijas īpatsvars bruto enerģijas galapatēriņā, 2005. gads (S2005) No atjaunojamajiem energoresursiem saražotas enerģijas īpatsvars bruto enerģijas galapatēriņā, 2020. gads (S2020) Islande 55,0 % 64 % Norvēģija 58,2 % 67,5 %” ”
(7)

Līgumā jāiekļauj Komisijas 2009. gada 23. aprīļa Lēmums 2009/342/EK, ar ko groza Lēmumu 2003/467/EK attiecībā uz noteiktu Itālijas administratīvo reģionu atzīšanu par oficiāli brīviem no govju tuberkulozes, govju brucelozes un govju enzootiskās leikozes, noteiktu Polijas administratīvo reģionu atzīšanu par oficiāli brīviem no govju enzootiskās leikozes un Polijas un Slovēnijas atzīšanu par oficiāli brīvām no govju tuberkulozes (7).
ES–MEKSIKAS APVIENOTĀS PADOMES LĒMUMS Nr. 2/2008

(2008. gada 25. jūlijs),

ar ko groza ES–Meksikas Apvienotās padomes Lēmumu Nr. 2/2000, kurā grozījumi izdarīti ar Apvienotās padomes Lēmumu Nr. 3/2004

(2008/619/EK)

APVIENOTĀ PADOME,

ņemot vērā 1997. gada 8. decembrī Briselē parakstīto Ekonomikas partnerattiecību, politikas koordinācijas un sadarbības nolīgumu starp Eiropas Kopienu un tās dalībvalstīm, no vienas puses, un Meksikas Savienotajām Valstīm, no otras puses (1) (turpmāk “Nolīgums”), un jo īpaši tā 5. un 10. pantu saistībā ar 47. un 56. pantu,

tā kā:

Tādējādi no dienas, kad jaunās dalībvalstis pievienojas Nolīgumam, ir jāpielāgo daži noteikumi ES–Meksikas Apvienotās padomes Lēmumā Nr. 2/2000 (3) , kurā grozījumi izdarīti ar Apvienotās padomes Lēmumu Nr. 3/2004 (4) , attiecībā uz preču tirdzniecību, izcelsmes sertifikāciju un publisko iepirkumu,

IR NOLĒMUSI ŠĀDI.

1. pants

1. Ar šo Lēmuma Nr. 2/2000 I pielikumu groza saskaņā ar noteikumiem šā lēmuma I pielikumā.

2. Šis pants neietekmē Lēmuma Nr. 2/2000 10. pantā izklāstītās pārskatīšanas klauzulas saturu.

2. pants

Ar šo Lēmuma Nr. 2/2000 III pielikuma 17. panta 4. punktu, 18. panta 2. punktu un III pielikuma IV papildinājumu groza saskaņā ar noteikumiem šā lēmuma II pielikumā.

3. pants

1. Ar šo jauno dalībvalstu organizācijas, kas uzskaitītas šā lēmuma III pielikumā, pievieno Lēmuma Nr. 2/2000 VI pielikuma B daļas attiecīgajām iedaļām.

2. Ar šo jauno dalībvalstu publikācijas, kas uzskaitītas šā lēmuma IV pielikumā, pievieno Lēmuma Nr. 2/2000 XIII pielikuma B daļai.

4. pants

Šis lēmums stājas spēkā tā pieņemšanas dienā.

To piemēro no dienas, kad Bulgārijas Republika un Rumānija pievienojas Nolīgumam.

(1) OV L 276, 28.10.2000., 45. lpp.

(2) Lai precizētu šo punktu, puses Briselē 2007. gada 21. februārī parakstīja otro papildprotokolu pēc teksta oficiālās parafēšanas Mehiko 2006. gada 29. novembrī. Pusēm pabeidzot nepieciešamās iekšējās procedūras, to piemēroja no 2007. gada 1. marta un tas stājās spēkā 2008. gada 1. martā.

(3) OV L 157, 30.6.2000., 10. lpp.

(4) OV L 293, 16.9.2004., 15. lpp.

I PIELIKUMS

Kopienas tarifu atcelšanas grafiks

KN kods Apraksts Ikgadējās tarifu kvotas daudzums Tarifu kvotas maksājuma likme “0803 00 19 Banāni, svaigi (izņemot miltu banānus) 2 000 tonnu (1) EUR 70/tonnā

(1) Minētā ikgadējā tarifu kvota ir atvērta no katra kalendārā gada 1. janvāra līdz 31. decembrim. Tomēr pirmoreiz to piemēros no trešās dienas pēc šā lēmuma publicēšanas Eiropas Savienības Oficiālajā Vēstnesī.”
1.

Aiz 24.e punkta (Eiropas Parlamenta un Padomes Regula (EK) Nr. 561/2006) iekļauj šādu punktu: “24.f 32006 L 0126: Eiropas Parlamenta un Padomes 2006. gada 20. decembra Direktīva 2006/126/EK par vadītāju apliecībām (Pārstrādāta versija) (OV L 403, 30.12.2006., 18. lpp.). Direktīvas noteikumus šā līguma vajadzībām pielāgo šādi: a) direktīvas 1. panta 1. punkta otro teikumu aizstāj ar šādu: “EBTA valstu vadītāju apliecībās ir to izsniegušās valsts atšķirības zīme. Attiecīgās atšķirības zīmes ir: IS (Īslande), FL (Lihtenšteina), N (Norvēģija).”; b) ja EEZ pievienojas jaunas dalībvalstis, Lihtenšteinai ir piecu gadu pārejas periods, līdz tiek piemērotas 1. panta 1. punktā minētās saistības saistībā ar I pielikuma 3. punkta e) apakšpunktu; c) direktīvas I pielikuma 3. punktā pie c) ievadteikumu attiecībā uz vadītāja apliecības 1. lapu aizstāj ar šādu: “vadītāja apliecības izdevējas EBTA valsts atšķirības zīme, ietverta elipsē, kā minēts ANO 1968. gada 8. novembra Konvencijas par ceļu satiksmi 37. pantā (ar tādu pašu fonu kā vadītāja apliecība); atšķirības zīmes ir šādas:”; d) direktīvas I pielikuma 3. punktā pie c) attiecībā uz vadītāja apliecības 1. lapu pievieno šo: “IS: Īslande FL: Lihtenšteina N: Norvēģija”; e) direktīvas I pielikuma 3. punktā vārdus “Eiropas Kopienu paraugs” pie e) attiecībā uz vadītāja apliecības 1. lapu aizstāj ar vārdiem “EEZ paraugs”; f) Direktīvas I pielikuma 3. punktā pie e) attiecībā uz vadītāja apliecības 1. lapu pievieno šo: “Ökuskírteini Førerkort/Førarkort”; g) direktīvas I pielikuma 3. punktā nepiemēro f) noteikumus attiecībā uz vadītāja apliecības 1. lapu; h) direktīvas I pielikuma 3. punktā pie b) attiecībā uz vadītāja apliecības 2. lapu pēc vārda “zviedru” pievieno vārdus “vai īslandiešu vai norvēģu”.”
1.

Tā 5. punktu aizstāj ar šādu: “5. EBTA valstis no 1996. gada 1. janvāra piedalās Kopienas programmās un darbībās, kas minētas 8. punkta pirmajos divos ievilkumos, no 2000. gada 1. janvāra – programmā, kas minēta trešajā ievilkumā, no 2001. gada 1. janvāra – programmā, kas minēta ceturtajā ievilkumā, no 2002. gada 1. janvāra – programmās, kas minētas piektajā un sestajā ievilkumā, no 2004. gada 1. janvāra – programmās, kas minētas septītajā un astotajā ievilkumā, un no 2007. gada 1. janvāra – programmās, kas minētas devītajā, desmitajā un vienpadsmitajā ievilkumā.”
LV Eiropas Savienības Oficiālais Vēstnesis L 228/10

ES UN JORDĀNIJAS ASOCIĀCIJAS PADOMES IETEIKUMS Nr. 1/2005

(2005. gada 9. jūnijs)

par ES un Jordānijas rīcības plāna īstenošanu

(2005/634/EK)

ES UN JORDĀNIJAS ASOCIĀCIJAS PADOME,

ņemot vērā Eiropas un Vidusjūras reģiona valstu nolīgumu, ar ko izveido asociāciju starp Eiropas Kopienām un to dalībvalstīm, no vienas puses, un Jordānijas Hāšimītu Karalisti, no otras puses, un jo īpaši tā 91. pantu,

tā kā:

(1) Eiropas un Vidusjūras reģiona valstu nolīguma 91. pants pilnvaro Asociācijas padomi sniegt ieteikumus, ko tā uzskata par piemērotiem nolīguma mērķu sasniegšanai.

(2) Saskaņā ar Eiropas un Vidusjūras reģiona valstu nolīguma 101. pantu nolīguma puses veic visus vajadzīgos vispārīgos vai īpašos pasākumus, lai izpildītu saistības, kas izriet no nolīguma, un nodrošina nolīgumā noteikto mērķu sasniegšanu.

(3) Eiropas un Vidusjūras reģiona valstu nolīguma puses ir apstiprinājušas ES un Jordānijas rīcības plāna tekstu.

(4) ES un Jordānijas rīcības plāns veicinās Eiropas un Vidusjūras reģiona valstu nolīguma īstenošanu, pusēm izstrādājot un apstiprinot konkrētus pasākumus, kas ir pamatnostādnes šādai īstenošanai.

(5) Rīcības plānam ir divi mērķi – noteikt konkrētus pasākumus to pušu saistību izpildei, kas noteiktas Eiropas un Vidusjūras reģiona valstu nolīgumā, un nodrošināt plašāku regulējumu ES un Jordānijas attiecību tālākai nostiprināšanai, iekļaujot būtisku ekonomikas integrāciju un politiskās sadarbības padziļināšanu atbilstoši Eiropas un Vidusjūras reģiona valstu nolīguma vispārīgajiem mērķiem,

IR PIEŅĒMUSI ŠO IETEIKUMU.

Vienīgais pants

Asociācijas padome iesaka pusēm īstenot ES un Jordānijas rīcības plānu (1), ciktāl šāda īstenošana ir vērsta uz Eiropas un Vidusjūras reģiona valstu nolīguma mērķu sasniegšanu.

Briselē, 2005. gada 9. jūnijā Asociācijas padomes vārdā — priekšsēdētājs F. KASRAWI

(1) http://register/consilium.eu.int